CELEX: 32015D1570
Language: et
Date: 2015-09-18 00:00:00
Title: Nõukogu otsus (EL) 2015/1570, 18. september 2015, millega määratakse kindlaks Euroopa Liidu nimel Maailma Kaubandusorganisatsiooni teenustekaubanduse nõukogus võetav seisukoht seoses teiste WTO liikmete kui liidu ja selle liikmesriikide poolt teatatud selliste muude kui teenustekaubanduse üldlepingu XVI artiklis kirjeldatud sooduskohtlemise heakskiitmisega, mida kohaldatakse vähim arenenud riikidest liikmete teenuste ja teenuseosutajate suhtes

22.9.2015   
            
            
               ET
            
            
               Euroopa Liidu Teataja
            
            
               L 245/6
            
         NÕUKOGU OTSUS (EL) 2015/1570,
   18. september 2015,
   millega määratakse kindlaks Euroopa Liidu nimel Maailma Kaubandusorganisatsiooni teenustekaubanduse nõukogus võetav seisukoht seoses teiste WTO liikmete kui liidu ja selle liikmesriikide poolt teatatud selliste muude kui teenustekaubanduse üldlepingu XVI artiklis kirjeldatud sooduskohtlemise heakskiitmisega, mida kohaldatakse vähim arenenud riikidest liikmete teenuste ja teenuseosutajate suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 91 ja 100 ning artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Maailma Kaubandusorganisatsiooni (WTO) asutamist käsitleva Marrakeši lepingu IX artiklis on muu hulgas sätestatud kord erandite tegemiseks kohustustest, mis on sätestatud nimetatud lepingus või selle 1A või 1B või 1C lisas esitatud mitmepoolsetes kaubanduslepingutes ja nende lisades.
            
         
               (2)
            
            
               2011. aastal esitati taotlus, et teha erand, mis võimaldaks WTO liikmetel kohaldada sooduskohtlemist liikmeks olevate vähim arenenud riikide teenuste ja teenuseosutajate suhtes, ilma et sellist kohtlemist võimaldataks kõigist teistest WTO liikmetest pärit samalaadsete teenuste ja teenuseosutajate suhtes, kaldudes erandkorras kõrvale teenustekaubanduse üldlepingu (GATS) II artikli lõike 1 kohasest kohustusest. Liidu seisukoht, millega toetatakse erandi tegemist, võeti vastu nõukogu otsusega 2012/8/EL (1).
            
         
               (3)
            
            
               WTO ministrite konverents võttis 17. detsembril 2011 vastu otsuse, millega antakse WTO liikmetele õigus kohaldada 15-aastase ajavahemiku jooksul sooduskohtlemist liikmeks olevate vähim arenenud riikide teenuste ja teenuseosutajate suhtes. Nimetatud otsuse kohaselt peavad sooduskohtlemist kohaldavad liikmed esitama teenustekaubanduse nõukogule teate ning muud kui GATSi XVI artiklis kirjeldatud meetmete suhtes kohaldatava sooduskohtlemise peab teenustekaubanduse nõukogu heaks kiitma vastavalt oma menetlustele.
            
         
               (4)
            
            
               WTO ministrite konverents kinnitas oma 7. detsembri 2013. aasta otsuses veel kord, et selliste meetmete kohaldamiseks, mida ei kirjeldata GATSi XVI artiklis, peab olema teenustekaubanduse nõukogu heakskiit.
            
         
               (5)
            
            
               Teiste WTO liikmete kui liidu ja selle liikmesriikide teatatud sellise sooduskohtlemise heakskiitmine, mida kohaldatakse liikmeks olevate vähim arenenud riikide teenuste ja teenuseosutajate suhtes, on liidu arengueesmärkide huvides ja see soodustab läbirääkimiste lõpuleviimist Doha arengukava teenuseid käsitleva osa üle.
            
         
               (6)
            
            
               Seetõttu on asjakohane määrata kindlaks liidu nimel teenustekaubanduse nõukogus võetav seisukoht seoses teiste WTO liikmete kui liidu ja selle liikmesriikide poolt muude kui GATSi artiklis XVI kirjeldatud meetmete suhtes kohaldatava sooduskohtlemise heakskiitmisega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu seisukoht WTO teenustekaubanduse nõukogus on toetada teiste WTO liikmete kui liidu ja selle liikmesriikide poolt teatatud sooduskohtlemise heakskiitmist, mida kohaldatakse vähim arenenud riikide teenuste ja teenuseosutajate suhtes seoses muude kui GATSi XVI artiklis kirjeldatud meetmete kohaldamisega kooskõlas WTO ministrite konverentsi 7. detsembri 2013. aasta otsusega.
   Artikkel 2
   Käesolev otsus jõustub selle vastuvõtmise päeval.
   
      Brüssel, 18. september 2015
      
         
            Nõukogu nimel
         
         
            eesistuja
         
         C. DIESCHBOURG
      
   
   
      (1)  Nõukogu 14. detsembri 2011. aasta otsus 2012/8/EL, millega määratakse kindlaks Maailma kaubandusorganisatsiooni ministrite konverentsil Euroopa Liidu nimel võetav seisukoht seoses erandi tegemise taotlusega, et võimaldada sooduskohtlemist vähim arenenud riikide teenustele ja teenuseosutajatele (ELT L 4, 7.1.2012, lk 16).